sukhrobnurali/uzbek-legal-corpus huggingface dataset:
OSIYO RIVOJLANTIRISH BANKI KREDIT LINIYASIDAN FOYDALANISH CHORA-TADBIRLARI TOʻGʻRISIDA
(resolution, 2021-02-22)

Osiyo rivojlantirish banki tomonidan beriladigan kredit liniyasidan samarali foydalanish va mazkur kredit liniyasi doirasidagi loyihalarni mablagʻ bilan taʼminlash boshlanishini hamda ularni amalga oshirishni tezlashtirish maqsadida Vazirlar Mahkamasi qaror qiladi: 1. Quyidagilar maʼlumot uchun qabul qilinsin: Osiyo rivojlantirish banki tomonidan berilayotgan 50 mln. AQSH dollari miqdoridagi kredit liniyasi Oʻzbekiston Respublikasining qishloq xoʻjaligi mahsulotlarini qayta ishlashga ixtisoslashtirilayotgan kichik va oʻrta korxonalari loyihalarini mablagʻ bilan taʼminlashga yoʻnaltiriladi; kredit liniyasi Osiyo rivojlantirish banki bilan Oʻzbekiston Respublikasi Hukumati oʻrtasidagi Mablagʻ jalb qilish bitimi asosida Oʻzbekiston Respublikasi Hukumatiga beriladi; Oʻzbekiston Respublikasi Hukumati bilan Tashqi iqtisodiy faoliyat milliy banki oʻrtasidagi Qayta kreditlash toʻgʻrisidagi bitimga muvofiq hamda Osiyo rivojlantirish banki bilan Tashqi iqtisodiy faoliyat milliy banki oʻrtasidagi Loyiha bitimi asosida Oʻzbekiston Respublikasi Hukumati 50 mln. AQSH dollarini Tashqi iqtisodiy faoliyat milliy bankiga beradi. 2. Oʻzbekiston Respublikasi Bosh vazirining oʻrinbosari, Moliya vaziri B.S.Hamidovga Oʻzbekiston Respublikasi bilan Osiyo rivojlantirish banki oʻrtasidagi 50 mln. AQSH dollari miqdorida Mablagʻ jalb qilish bitimini, shuningdek Oʻzbekiston Respublikasi Hukumati bilan Tashqi iqtisodiy faoliyat milliy banki oʻrtasidagi Qayta kreditlash toʻgʻrisidagi bitimni Oʻzbekiston Respublikasi Hukumati nomidan imzolash vakolati berilsin. 3. Tashqi iqtisodiy faoliyat milliy banki raisi R.S.Azimovga Tashqi iqtisodiy faoliyat milliy banki bilan Osiyo rivojlantirish banki oʻrtasida 50 mln. AQSH dollari miqdoridagi Loyiha bitimini imzolash vakolati berilsin. 4. Oʻzbekiston Respublikasi Adliya vazirligi Oʻzbekiston Respublikasi bilan Osiyo rivojlantirish banki oʻrtasidagi Mablagʻ jalb qilish bitimi yuzasidan yuridik xulosa bersin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S.Hamidov zimmasiga yuklansin.
“KAFOLAT” DAVLAT-AKSIYADORLIK SUGʻURTA KOMPANIYASINI TAShKIL ETISh TOʻGʻRISIDA
(other, 2017-10-10)

Aholining, korxonalar, tashkilotlar va muassasalarning sugʻurta xizmatlariga ehtiyojlarini yanada toʻla qondirishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi, “Oʻzagrosugʻurta” davlat-aksiyadorlik sugʻurta kompaniyasining, “Oʻzbekinvest” eksport-import milliy sugʻurta kompaniyasining, “Asaka” aksiyadorlik-tijorat bankining va Xalq bankining ochiq turdagi aksiyadorlik jamiyati sifatidagi “Kafolat” davlat-aksiyadorlik sugʻurta kompaniyasini tashkil etish toʻgʻrisidagi taklifiga rozilik berilsin. Muassislar tomonidan boshlangʻich ustav fondi 500 mln soʻm miqdorida eʼlon qilinganligi maʼlumot uchun qabul qilinsin, shu jumladan: Moliya vazirligi 50 mln soʻm; “Oʻzagrosugʻurta” davlat-aksiyadorlik sugʻurta kompaniyasi 300 mln soʻm; “Oʻzbekinvest” eksport-import milliy sugʻurta kompaniyasi 50 mln soʻm; “Asaka” aksiyadorlik-tijorat banki 10 mln coʻm; Xalq banki 10 mln soʻm; aksiyalarni erkin sotish, shu jumladan, xorijiy investorlarga 80 mln soʻm. 2. Kafolat” davlat-aksiyadorlik sugʻurta kompaniyasi sugʻurtaning majburiy davlat turlarini oʻtkazishga vakil qilinsin. Sugʻurtaning majburiy va ixtiyoriy turlari “Kafolat” davlat-aksiyadorlik sugʻurta kompaniyasi tomonidan qonun hujjatlarida belgilangan tartibda amalga oshiriladi. 4. Belgilansinki, “Kafolat” davlat-aksiyadorlik sugʻurta kompaniyasining ijro etuvchi organi Bosh direktor boshchilik qiladigan Direksiya hisoblanadi, Bosh direktor Oʻzbekiston Respublikasi Moliya vazirining taqdimnomasiga binoan Vazirlar Mahkamasi tomonidan tayinlanadi. 5. Kafolat” davlat-aksiyadorlik sugʻurta kompaniyasi, uning ijro etuvchi apparati tuzilmasi va kompaniya xodimlari soni kompaniyaning Kuzatuvchi kengashi tomonidan belgilanadi. 6. “Kafolat” davlat-aksiyadorlik sugʻurta kompaniyasi bir oy muddatda taʼsis majlisini oʻtkazsin va oʻz faoliyati Ustavini belgilangan tartibda qabul qilsin. 7. Oʻzbekiston Respublikasi Adliya vazirligi “Kafolat” davlat-aksiyadorlik sugʻurta kompaniyasini ochiq turdagi aksiyadorlik jamiyati sifatida belgilangan tartibda roʻyxatdan oʻtkazsin. 8. Maʼlumot uchun qabul qilinsinki, “Oʻzagrosugʻurta” davlat-aksiyadorlik sugʻurta kompaniyasining shahar boʻlinmalari egallab turgan xizmat binolari uning ustav fondiga ulushi sifatida “Kafolat” sugʻurta kompaniyasiga beriladi. 9. Oʻzbekiston Respublikasi Aloqa vazirligi bir oy muddatda “Kafolat” davlat-aksiyadorlik sugʻurta kompaniyasi Direksiyasini aloqa vositalari, shu jumladan, hukumat aloqa vositalari bilan taʼminlasin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
NOTARIAT FAOLIYATI BILAN ShUGʻULLANISh HUQUQINI BERUVChI LITSENZIYALAR BERISh VA LITSENZIYA BERGANLIK UChUN DAVLAT BOJI TOʻLASh TARTIBI TOʻGʻRISIDA
(resolution, 2010-12-03)

“Notariat toʻgʻrisida”gi Oʻzbekiston Respublikasi Qonuniga muvofiq va notariat faoliyati bilan shugʻullanish huquqini beruvchi litsenziyalar berish tartibotini tartibga solish va ularni berganlik uchun davlat boji undirish maqsadida Vazirlar Mahkamasi qaror qiladi: 1. Belgilansinki, notariat faoliyati bilan shugʻullanish huquqini beruvchi litsenziyalar birinchi marta notariat faoliyati bilan shugʻullanish xohishini bildirgan Oʻzbekiston Respublikasi fuqarolariga Qoraqalpogʻiston Respublikasi Adliya vazirligi, viloyatlar va Toshkent shahar hokimliklarining adliya boshqarmalari tomonidan, ushbu organlar huzurida tuzilgan malaka komissiyasining qarori asosiga koʻra malaka imtihoni topshirilgan kundan boshlab bir oy mobaynida beriladi. “Notariat toʻgʻrisida”gi Oʻzbekiston Respublikasi Qonuni qabul qilingan kunda notarius deb hisoblangan shaxslarga notariat faoliyati bilan shugʻullanish huquqini beruvchi litsenziya malaka imtihoni topshirmasdan beriladi. 2. Belgilab qoʻyilsinki, notariat faoliyati bilan shugʻullanish huquqini beruvchi litsenziyalar berganlik uchun eng kam oylik ish haqining besh baravari miqdorida davlat boji toʻlanadi. Malaka komissiyasi ishi bilan bogʻliq xarajatlarni qoplash maqsadida notariat faoliyati bilan shugʻullanish xohishini bildirgan fuqarolar malaka imtihoni topshirishdan oldin eng kam oylik ish haqining bir baravari miqdorida yigʻim toʻlaydi. 3. Oʻzbekiston Respublikasi Adliya vazirligi bir oy muddatda notariat faoliyatini tartibga soluvchi normativ materiallarni ishlab chiqsin va tasdiqlasin. 4. Mazkur qarorning bajarilishini nazorat qilish Oʻzbekiston Respublikasi Adliya vaziri S. Mirsafoyev zimmasiga yuklansin.
DAVLAT BOJI STAVKALARIGA OʻZGARTIRIShLAR KIRITISh TOʻGʻRISIDA
(resolution, 2020-06-16)

Mulkchilikning barcha shakllaridagi korxonalar va tashkilotlarning xoʻjalik nizolarini hal qilish uchun zarur shart-sharoitlar yaratish, shartnomalar va kontraktlar shartlari boʻyicha ularning qonuniy huquqlarini ruyobga chiqarish maqsadida Vazirlar Mahkamasi qaror qiladi: Vazirlar Mahkamasining 1994-yil 3-noyabrdagi 533-son (Oʻzbekiston Respublikasi QT, 1994-y., 49-modda) qarori bilan tasdiqlangan davlat boji stavkalariga ilovaga muvofiq tahrirda oʻzgartirishlar kiritilsin. “2.‎ Xoʻjalik sudlariga beriladigan daʼvo arizalaridan va xoʻjalik sudining qarorlarini qayta koʻrib chiqish haqidagi arizalaridan: a)‎ mulkiy tusdagi daʼvo arizalaridan, daʼvo bahosi: ‎ ‎ 1 mln. soʻmgacha boʻlganda‎ daʼvo bahosining 3 foizi miqdorida, lekin eng kam oylik ish haqidan kam boʻlmagan miqdorda; ‎ ‎ 1 mln. soʻmdan ortiq, 10 mln soʻmgacha boʻlganda‎ daʼvo bahosining 2 foizi miqdorida; ‎ 10 mln. soʻmdan ortiq boʻlganda‎ daʼvo bahosining 1 foizi miqdorida; ‎ qishloq xoʻjaligi mahsulotlari yetishtiruvchilarning mulkiy tusdagi daʼvo arizalaridan ‎daʼvo bahosining 1 foizi miqdorida; b)‎ mulkka oid boʻlmagan tusdagi daʼvo arizalaridan, shu jumladan, korxonalar va birlashmalarning yuqori turuvchi organlarining aktlarini toʻla yoki qisman haqiqiy emas deb eʼtirof etish haqidagi arizalaridan, shuningdek, jamoa xoʻjaliklarining, xususiy korxonalar, qoʻshma korxonalar va mulkchilikning turli shakllariga asoslangan Oʻzbekiston Respublikasi va boshqa davlatlar tashkilotlari xalqaro birlashmalarining mulkka oid boʻlmagan daʼvo arizalaridan eng kam oylik ish haqining 10 baravari miqdorida; v)‎ bankrotlik toʻgʻrisida ish qoʻzgʻatish haqidagi arizalardan eng kam oylik ish haqining 20 baravari miqdorida; g)‎ xoʻjalik shartnomalarini tuzish, oʻzgartirish yoki bekor qilish vaqtida kelib chiquvchi nizolar boʻyicha daʼvo arizalaridan eng kam oylik ish haqining 10 baravari miqdorida; d)‎ xoʻjalik sudlarining qarorlarini qayta koʻrib chiqish haqidagi arizalardan birinchi instansiyada koʻrib chiqish uchun ariza berilganda toʻlanadigan stavkaning 50 foizi, mulkiy tusdagi nizolar boʻyicha esa talashilayotgan summadan hisoblar e)‎ xoʻjalik sudi qarorlari, ajrimlari va boshqa qarorlarining dublikatlarini hamda tomonlarning va ishda qatnashuvchi boshqa shaxslarning iltimoslariga bin�an xoʻjalik sudlari tomonidan ishlardan beriladigan boshqa hujjatlarning nusxalarini berganlik uchun hujjatning har bir sahifasi uchun eng kam oylik ish haqining 10 foizi miqdorida chiqarilgan stavkalar miqdorida.”
OʻZBEKISTON RESPUBLIKASINING ISROIL DAVLATIDAGI KONSULLIGINI OʻZBEKISTON RESPUBLIKASINING ISROIL DAVLATIDAGI ELCHIXONASIGA AYLANTIRISH TOʻGʻRISIDA
(resolution, 1999-04-22)

Oʻzbekiston Respublikasi bilan Isroil davlati oʻrtasida diplomatik munosabatlar oʻrnatish toʻgʻrisida 1992-yil 23-iyundagi Protokolga muvofiq Vazirlar Mahkamasi qaror qiladi: 1. Oʻzbekiston Respublikasining Isroil davlatidagi Konsulligi Isroil davlatining Tel-Aviv shahridagi Oʻzbekiston Respublikasi Elchixonasiga aylantirilsin. 2. Elchixonaning shtat jadvali va 1997-yil uchun xarajatlar smetasi 1 va 2*-ilovalarga muvofiq tasdiqlansin. 1997-yil uchun Elchixona xodimlari soni 5 nafardan iborat etib belgilansin, ulardan: 3 kishi — diplomatik tarkib xodimlari, 2 kishi — maʼmuriy-texnik xodimlar. Oʻzbekiston Respublikasi Moliya vazirligi xodimlarning butlanishiga qarab xarajatlar smetasiga muvofiq 1997-yil uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik xodimlari tarkibini butlash uchun nomzodlar yuzasidan taklif kiritsin. 4. Oʻzbekiston Respublikasining Isroil davlatidagi elchisi maishiy, tibbiy va transport xizmati koʻrsatish sharoitlari boʻyicha Oʻzbekiston Respublikasi vaziriga tenglashtirilsin. 5. Oʻzbekiston Respublikasi Vazirlar Mahkamasining 1994-yil 7-apreldagi 192-son qaroriga 4-ilova oʻz kuchini yoʻqotgan deb hisoblansin.
OʻZBEKISTON RESPUBLIKASI HUDUDIDA KAPITAL QURILIShDA PUDRAT SAVDOLARI (TENDERLAR)NI TAShKIL ETISh VA OʻTKAZISh TARTIBI TOʻGʻRISIDAGI VAQTINChALIK NIZOMNI TASDIQLASh HAQIDA
(resolution, 2021-02-22)

Kapital qurilishda bozor oʻzaro munosabatlarini joriy etishni jadallashtirish, obyektlar qurilishi muddatlarini qisqartirish, sifatini yaxshilash va qiymatini pasaytirish maqsadida Vazirlar Mahkamasi qaror qiladi: 2. Oʻzbekiston Respublikasi “Davarxitektqurilish” qoʻmitasi pudrat savdolarini tashkil etish boʻyicha xoʻjalik hisobidagi respublika boshqarmasini va viloyat markazlaridagi uning filiallarini bir oy muddatda tashkil etsin. Pudrat savdolari (tendyerlar)ni tashkil etish boʻyicha Respublika boshqarmasiga Oʻzbekiston Respublikasi hududida savdolar oʻtkazish boʻyicha uslubiy rahbarlikni amalga oshirish va koʻrsatmalar berish yuklansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. R. Yunusov zimmasiga yuklansin.
SURXONDARYo VILOYATI HOKIMINING 1996-YIL 15 AVGUSTDAGI 164-RAQAMLI FARMOYIShINING KONSTITUTSIYAGA MOSLIGINI TEKShIRISh TOʻGʻRISIDAGI ISh BOʻYIChA
(constitution, 1997-02-25)

Konstitutsiyaviy sud Rais B. Eshonov, sudyalar O. Ernyazov, Gʻ. Abdumajidov va G. Pirjanovdan iborat tarkibda, Oʻzbekiston Respublikasi Konstitutsiyasining 109-moddasi 1-bandiga va “Oʻzbekiston Respublikasining Konstitutsiyaviy sudi toʻgʻrisida”gi Qonunning 1-moddasiga amal qilib, Surxondaryo viloyati hokimining 1996-yil 15-avgustdagi 164-raqamli farmoyishining Konstitutsiyaga qanchalik mosligi toʻgʻrisidagi ishni ochiq sud majlisida koʻrib chiqdi. Masalani koʻrib chiqishga Oʻzbekiston Respublikasi Konstitutsiyaviy sudining sudyalari O. Ernazarov, Gʻ. Abdumajidov, G. Pirjanovning Surxondaryo viloyati hokimining 1996-yil 15-avgustdagi 164-raqamli farmoyishining Oʻzbekiston Respublikasi Konstitutsiyasiga qanchalik mosligini tekshirish maqsadga muvofiqligi toʻgʻrisidagi tashabbusi asos boʻldi. Maʼruzachi sudya G. Pirjanovning axborotini eshitib va ish materiallarini tekshirib, Konstitutsiyaviy sud quyidagilarni aniqladi: Surxondaryo viloyati hokimi tomonidan 1996-yil 15-avgustda qabul qilingan 164-raqamli farmoyishda “Surxondaryo” nomli rang kitob-albomni tayyorlash va chop etish maqsadida unga bogʻliq xarajatlarni qoplash uchun Denov paxta tozalash hissadorlik jamiyatiga 200 (ikki yuz) tonna “Prima” momigʻini ajratib, Novosibirsk qogʻoz kombinatiga yuborish taklif qilingan. Kombinat esa oʻz navbatida, 110 ming AQSh dollarini Finlyandiyadagi firmaga toʻlashi koʻzda tutilgan. Shu munosabat bilan Surxondaryo viloyat hokimi paxta tayyorlash hissadorlik jamiyati zimmasiga 5.800 ming soʻm pul mablagʻini homiy tashkilot va korxonalar hisobidan toʻlash majburiyatini yuklagan. Shunday qilib, hissadorlik jamiyatining oʻz mablagʻidan foydalanish va uni tasarruf etish huquqi ochiqdan-ochiq buzilgan. Oʻzbekiston Respublikasining “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi Qonunining 113-moddasida: Davlat aksiyadorlarning huquqlari va qonuniy manfaatlariga rioya etilishini kafolatlaydi. Jamiyatning xoʻjalik va boshqa faoliyatiga davlat organlari va boshqa organlarining aralashishiga yoʻl qoʻyilmaydi, deb koʻrsatilgan. Surxondaryo viloyati hokimi hissadorlik jamiyatining xoʻjalik ishlariga aralashib, oʻz mulkiga oʻz xohishicha egalik qilish, undan foydalanish va uni tasarruf etish huquqini cheklagan. Bayon qilinganlarga koʻra va “Oʻzbekiston Respublikasining Konstitutsiyaviy sudi toʻgʻrisida”gi Qonunning 25, 26 va 27-moddalariga amal qilib, Konstitutsiyaviy sud qaror qildi: 1. Surxondaryo viloyati hokimining 1996-yil 15-avgustdagi 164-raqamli “Surxondaryo” nomli rangli kitob-albomni tayyorlash va chop etish toʻgʻrisidagi farmoyishi Oʻzbekiston Respublikasi Konstitutsiyasining 54-moddasiga muvofiq emas deb topilsin. 2. Ushbu qaror qatʼiy, uning ustidan shikoyat qilish mumkin emas.
VAZIRLIKLAR, IDORALAR VA KORXONALARNING AYLANMA MABLAGʻLARI NORMATIVLARI TOʻGʻRISIDA
(resolution, 2025-12-16)

Korxonalarning moliyaviy ahvolini mustahkamlash, moddiy va moliyaviy resurslardan oqilona foydalanish, aylanma mablagʻlarning aylanishini tezlashtirish maqsadida Vazirlar Mahkamasi qaror qiladi: 1. Vazirliklar, idoralar, birlashmalar va korxonalar boʻyicha aylanma mablagʻlar normativlari ilovaga muvofiq tasdiqlansin. 2. Vazirliklar, idoralar, birlashmalar va korxonalar: oʻzlariga qarashli birlashmalar va korxonalarning ishlab chiqarish faoliyati xususiyatidan kelib chiqqan holda aylanma mablagʻlarning tabaqalashtirilgan normativlarini bir oy muddatda ishlab chiqsinlar va ularga yetkazsinlar; aylanma mablagʻlar butunligi taʼminlanishiga, ularning aylanishini tezlashtirishga qaratilgan tadbirlarni ishlab chiqsinlar va amalga oshirsinlar; oʻz aylanma mablagʻlari sarflab yuborilishini va ularning boshqa maqsadlarda xoʻjalik aylanmasidan chiqarilishini moliyaviy intizomni qoʻpol ravishda buzish deb qarab, aybdorlarni amaldagi qonun hujjatlariga muvofiq javobgarlikka tortgan holda, oʻzlariga qarashli birlashmalar va korxonalar rahbarlarining aylanma mablagʻlar bugunligi taʼminlanishi uchun javobgarligini oshirsinlar. 3. Belgilansinki, korxonalarning oʻz mablagʻlari, banklarning kreditlari va budjetdan ajratiladigan mablagʻlar aylanma mablagʻlarni normativ darajagacha toʻldirish manbalari hisoblanadi. 4. Oʻzbekiston Respublikasi Moliya vazirligi Markaziy bank tijorat banklari, vazirliklar va idoralar, birlashmalar va korxonalar bilan birgalikda 1996-yil yakunlari boʻyicha aylanma mablagʻlar holatini koʻrib chiqsinlar va aylanma mablagʻlarni toʻldirish manbalari va hajmlari toʻgʻrisidagi takliflarni 1997-yil aprelgacha Vazirlar Mahkamasiga kiritsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov va Markaziy bank raisi F.M. Mullajonov zimmasiga yuklansin.
Koʻp tomonlama hamkorlikni kengaytirish masalalari boʻyicha Oʻzbekiston-Rossiya qoʻshma komissiyasining Oʻzbekistonga oid qismini tuzish toʻgʻrisida
(resolution, 1998-07-20)

Oʻzbekiston Respublikasi Hukumati bilan Rossiya Federatsiyasi Hukumati oʻrtasidagi “1996-1997-yillarda iqtisodiy hamkorlikning asosiy prinsiplari va yoʻnalishlari toʻgʻrisida”gi Bitimning 5-moddasiga muvofiq Vazirlar Mahkamasi qaror qiladi: 1. Oʻzbekiston Respublikasi bilan Rossiya Federatsiyasi oʻrtasida iqtisodiy hamkorlik boʻyicha doimiy ishlovchi Hukumatlararo komissiyaning Oʻzbekistonga oid qismi quyidagi tarkibda tuzilsin: 2. Oʻzbekiston Respublikasi Vazirlar Mahkamasining 1996-yil 15-yanvardagi 24-f-son farmoyishi oʻz kuchini yoʻqotgan deb hisoblansin.
OʻZBEKISTON RESPUBLIKASINING “INTELSAT” YOʻLDOSH ALOQASI XALQARO TASHKILOTIGA KIRISHI TOʻGʻRISIDA
(resolution, 2015-07-06)

Oʻzbekiston Respublikasining yoʻldosh aloqasi tizimlari va tarmoqlarini yanada rivojlantirish hamda takomillashtirish va ularni xalqaro aloqa tarmoqlarga integratsiyalash maqsadida Vazirlar Mahkamasi qaror qiladi: 1. Aloqa vazirligining Oʻzbekiston Respublikasining “Intelsat” yoʻldosh aloqasi xalqaro tashkilotiga kirishi toʻgʻrisidagi taklifi qabul qilinsin. 2. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Oʻzbekiston Respublikasidan “Intelsat” yoʻldosh aloqasi xalqaro tashkilotidagi vakolatli vakil etib belgilansin. 3. Oʻzbekiston Respublikasi Tashqi ishlar vazirligi, Aloqa vazirligi “Intelsat” xalqaro telekommunikatsiya yoʻldosh tashkiloti toʻgʻrisidagi bitimga muvofiq bir oy muddatda zarur boʻlgan hujjatlarni tayyorlasinlar va Oʻzbekiston Respublikasining “Intelsat” yoʻldosh aloqasi xalqaro tashkilotiga kirishi tartibotini belgilangan tartibda bajarsinlar. 4. Oʻzbekiston Respublikasi Moliya vazirligi “Intelsat” yoʻldosh aloqasi xalqaro tashkilotiga kirish badali sifatida 1997-yilning I-choragida budjetdan (1,1 mln. AQSH dollariga teng miqdorda) mablagʻ ajratishni nazarda tutsin. 6. Belgilab qoʻyilsinki, Yoʻldosh aloqasi xalqaro tashkilotiga kirish badalidan tushgan dividendlar ular toʻliq toʻlab boʻlgunga qadar Oʻzbekiston Respublikasi budjetiga, toʻlab boʻlingandan soʻng esa Oʻzbekiston Respublikasida yoʻldosh telekommunikatsiya tizimlarini rivojlantirishga yoʻnaltiriladi. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari K.R. Rahimov zimmasiga yuklansin.
“OʻZBEKNAVO” GASTROL-KONSERT BIRLAShMASINING MODDIY-TEXNIKA BAZASINI MUSTAHKAMLASh TOʻGʻRISIDA
(resolution, 2001-06-26)

“Oʻzbeknavo” gastrol-konsert birlashmasining moddiy-texnika bazasini mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi “Oʻzbeknavo” gastrol-konsert birlashmasining moddiy-texnika bazasini mustahkamlash uchun ilovaga* muvofiq zarur mablagʻlar ajratilsin. 2. Belgilansinki, “Oʻzbeknavo” gastrol-konsert birlashmasi mulkchilikning barcha shakllaridagi korxonalar (tashkilotlar)ning, shu jumladan xorijiy hamda qoʻshma korxonalar (tashkilotlar)ning musiqa va raqs sanʼati sohasida shugʻullanish huquqini beruvchi maxsus ruxsatnoma (litsenziya) olish yuzasidan buyurtmanomalarini Vazirlar Mahkamasining 1994-yil 19-apreldagi 215-son qarorida nazarda tutilgan tartibda koʻrib chiqadi va ular boʻyicha taklif kiritadi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Azizxoʻjayev zimmasiga yuklansin.
“KORXONALAR (TAShKILOTLAR)GA FAOLIYATNING AYRIM TURLARI BILAN ShUGʻULLANISh HUQUQINI BERADIGAN MAXSUS RUXSATNOMALAR (LITSENZIYALAR) BERISh TARTIBI TOʻGʻRISIDA nIZOM”GA QOʻShIMChALAR KIRITISh HAQIDA
(resolution, 2002-06-28)

Vazirlar Mahkamasi qaror qiladi: 1. Vazirlar Mahkamasining 1994-yil 19-apreldagi 215-son qarori bilan tasdiqlangan Korxonalar (tashkilotlar)ga faoliyatning ayrim turlari bilan shugʻullanish huquqini beradigan maxsus ruxsatnomalar (litsenziyalar) berish tartibi toʻgʻrisidagi nizomning 2-bandi (Oʻzbekiston Respublikasi QT, 1994-y., 4-son, 23-modda) quyidagi mazmundagi xatboshilar bilan toʻldirilsin: 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Azizxoʻjayev zimmasiga yuklansin.
OʻZBEKISTON RESPUBLIKASIDA MEVA-SABZAVOT MAHSULOTLARINI ULGURJI XARID QILISh VA SOTISh TIZIMINI RIVOJLANTIRISh TOʻGʻRISIDA
(resolution, 2021-02-22)

9. “Biznes fond”, “Madad” agentligi “Oʻzulgurjimevasabzavot” kompaniyasining tayyorlov sotish tashkilotlariga moddiy-texnikaviy bazani va infrastrukturani rivojlantirish, shuningdek, ularning fyuchers kontraktlari uchun kredit resurslari ajratsinlar. 10. Oʻzbekbirlashuv, “Oʻzulgurjimevasabzavot” kompaniyasi, “Oʻzmevasabzavotuzumsanoat” uyushmasi, Qishloq va suv xoʻjaligi vazirligi, davlat mulki qoʻmitasi, “Oʻzistiqbolstat” davlat qoʻmitasi, Oʻzbekiston tovar ishlab chiqaruvchilar va tadbirkorlar palatasi 1997-1998-yillarda mavjud sovuqxonalar, omborlar, meva-sabzavot bazalari va boshqa ishlab chiqarish quvvatlaridan, infrastruktura obyektlaridan eng toʻliq foydalangan holda Toshkent shahrida va boshqa yirik shaharlarda meva-sabzavot mahsulotlari ulgurji bozori shahobchalari tashkil etish yuzasidan Vazirlar Mahkamasiga bir oy muddatda takliflar kiritsinlar. Oʻzbekiston Respublikasi Tashqi iqtisodiy faoliyat milliy banki Oʻzbekbirlashuv, Moliya vazirligi, Markaziy bank, Tashqi iqtisodiy aloqalar vazirligi va “Oʻzistiqbolstat” davlat qoʻmitasi bilan birgalikda meva-sabzavot mahsulotlari ulgurji bozorlari infrastrukturasini tashkil etish uchun, Yevropa tiklanish va taraqqiyot banki (ETTB) kichik va oʻrta biznesni rivojlantirishga ajratilgan kreditlar doirasida kredit resurslari berish toʻgʻrisidagi masalani YETTB bilan ishlab chiqsin. 15. “Oʻzmevasabzavotuzumsanoat” uyushmasining “Oʻzagrotrans” kompaniyasi “Oʻzulgurjimevasabzavot” kompaniyasining korxona va tashkilotlarga transport xizmati koʻrsatishni shartnoma asosida amalga oshirsin.
VAZIRLAR MAHKAMASINING “TOShKENTUYJOYJAMGʻARMABANK” DAVLAT-AKSIONERLIK UY-JOYJAMGʻARMABANKINI TAShKIL ETISh VA UNING FAOLIYATI MASALALARI TOʻGʻRISIDA” 1996-YIL 8-FEVRALDAGI 52-SON QARORIGA QOʻShIMChALAR KIRITISh HAQIDA
(resolution, 2005-05-31)

“Toshkentuyjoyjamgʻarmabank” faoliyatini tashkil qilishni yaxshilash, bankning maqsadli uy-joy obligatsiyalarini egalariga imtiyozli kreditlar berishga yoʻnaltiriladigan resurslarni koʻpaytirish, shuningdek fuqarolarning boʻsh pul mablagʻlarini uy-joy qurilishi uchun jalb etishni qoʻshimcha ravishda ragʻbatlantirish maqsadida Vazirlar Mahkamasi qaror qiladi: 1. Toshkent shahar hokimligi va “Oʻzsanoatqurilishbank” aksionerlar Kengashining “Oʻzsanoatqurilishbank” Mehnat boʻlimini “Toshkentuyjoyjamgʻarmabank” davlat-aksionerlik uy-joy jamgʻarma banki tarkibiga uning boʻlimi huquqi bilan kiritish toʻgʻrisidagi taklif qabul qilinsin. 2. Mazkur qarorning bajarilishini nazorat qilish Bosh vazir oʻrinbosari B.S. Hamidov zimmasiga yuklansin.